Imagu

Imagu (en la angla originalo Imagine) estas kanto de John Lennon. Ĝi publikiĝis en septembro 1971 en lia samnoma albumo Imagine. 

La kanto priskribas vizion de mondo sen religio, naciismo kaj posedo kaj alvokas al paco. Ĝi fariĝis himno de la pacmovado.

Pro la vizio de mondo sen landlimoj, ĝi trovis favoran akcepton ankaŭ en la esperanta movado. 

 Imagu en Esperanto 

En Esperanto, la kanto plej disvastiĝis en traduko de Stephan Schneider, kiu prezentis ĝin unuafoje en Festo en Zwingenberg en 2009. Krome ekzistas pluraj aliaj tradukoj.

La traduko de Stephan Schneider komenciĝas per "Imagu Dion sen ĉielo", kio donas al la kanto malpli kontraŭ-religian karakteron.

Esperantan version publikigis ankaŭ la fama pola kantistino Sylwia Lipka. 

 Eksteraj ligiloj 

 Angla originalo kun esperantaj subtitoloj
 Esperanta versio de Stephan Schneider
 Esperanta versio de Sylwia Lipka
 Esperanta versio el Kuritibo, Brazilo
 Esperanta versio de Emanuele Rovere
 Esperanta traduko de William Auld 
 Esperanta traduko de Dorothea kaj Hans-Georg Kaiser

Kategorio:Kantoj